કોર્ટે કહ્યું છે કે દેશની છબિ, સમ્માન અને પ્રતિષ્ઠા બચાવવા માટે આવું કરવું જરૃરી છે. કારણ કે અત્યારે આપણે વિદેશી રોકાણકારોને રોકાણ માટે આમંત્રણ આપી રહ્યા છીએ. અમે આશા કરીએ છીએ કે આવી અરજીઓ ઓછી થશે અને કોર્ટને આ નવા ટેક્સ કાનૂનને લાગુ કરવા માટે નહીં જણાવાય. કોર્ટે કહ્યું છે કે સરકાર જીએસટી પોર્ટલના એક્સેસથી જોડાયેલી પરેશાનીઓ દૂર કરવાની સિસ્ટમ વહેલી તકે ઊભી કરે કે જેથી લોકો મુશ્કેલી ઊભી થાય તો તે ઉકેલી શકે. જીએસટી ત્યારે જ સફળ ગણાશે કે જ્યારે પોર્ટલ પર લોકો સરળતાથી પહોંચી પોતાનું રિટર્ન ફાઈલ કરી શકશે.